
             Център за специална образователна подкрепа -  гр. Пазарджик,

 ул.„Веслец” 2а, тел.034/44-24-93,факс. 034/48-00-96

e-mail: pui_ivan_vazov_pz@abv.bg
Уточняване на разлики между издадено удостоверение за осигурителен доход и данни за осигуреното лице от информационната система на НОИ

I. Информация за услугата.

        При установяване на разлики между издадено удостоверение за осигурителен доход (УП 2) и данни за осигуреното лице от информационната система на НОИ съответното лице може да поиска потвърждаване информацията, подадена в УП 2 или изготвяне на ново УП 2 с коригирани данни.

II. Правно основание.

- Кодекс на труда
- Кодекс за социално осигуряване
- Закон за администрацията. Допълнителна разпоредба §1, т.2 „в”
- Наредба за пенсиите и осигурителния стаж

III. Правоимащи лица.

Всяко физическо лице, което е било или в момента е в трудови или служебни правоотношения с ЦСОП – гр.Пазарджик, организациите, на които ЦСОП – гр.Пазарджик е правоприемник или чиито ведомости се съхраняват в архива му.

IV. Начин на заявяване.
Услугата се заявява устно/протокол/ или писмено в стаята за административно обслужване на адрес гр. Пазарджик, ул.“Веслец“, № 2А, ет.1, стая – АТС - касиер.

Писменото заявление се подава по образец по един от следните начини:

- лично – с документ за самоличност;

- лицензиран пощенски оператор /поща/ - заявлението следва да е в оригинал с нотариална заверка на подписа;

- от други лица – с приложено изрично писмено пълномощно с нотариална заверка на подписа.

Към заявлението се прилагат следните документи:

1. Копия от трудова/служебна книжка;

2. Документ за идентичност на имена, в случай на настъпили промени;

3. Нотариално заверено пълномощно, когато искането не се подава лично от заинтересованото лице – в оригинал или копие.

4. Писмо от НОИ. 

· При заявяване лицето задължително следва да посочи желания от него начин за получаване на удостоверението.

· На служителя приемащ заявлението се представят оригиналите на горепосочените документи за сверка.

V. Дължима такса.
Няма.

VI. Срок за предоставяне.
14-дневен от подаване на заявлението.
VII. Срок на действие.
Няма.

VIII. Начин за получаване.

Удостоверението се получава:

- лично – срещу документ за самоличност;

- чрез лицензиран пощенски оператор /поща/ с обратна разписка;

- от други лица – срещу изрично писмено пълномощно с нотариална заверка на подписа /оригинал или копие, като оригиналът се представя за сверка/.

· Изпращането чрез лицензиран пощенски оператор /поща/ с обратна разписка е за сметка на заявителя.

